**БУГАРСКИ ЈЕЗИК И КЊИЖЕВНОСТ**

**БЪЛГАРСКИ ЕЗИК И ЛИТЕРАТУРА**

**Обща предметна компетенция**

Има знания от областта българския език, българската и световна литература. Владее устната и писмената комуникация: говори и пише, спазвайки книжовноезиковата норма, създава устен и писмен текст, логичен и стилен, разбира и критически обмисля онова, което прочете, има развит речник. Чете, преживява и анализира литературното произведение; използва прочетенето, за да разбере по-добре себе си, другите и околния свят; прочел е най-важните литературни произведения от националното и световно културно наследство. Има създаден навик и необходимост да развива говорната и читателската си култура, както заради собственото си усъвършенстване, така и заради запазването и обогатяването на националната сикултура.

**Основно ниво**

Говори ясно и точно, спазвайки книжовноезиковата норма; има създадена култура на слушане на чуждо изложение. Съставя прост говорен или писмен текст, който е логичен, добре структуриран и написан в подходящ стил; използва правилно българската азбука, владее основните писмени жанрове, необходими за образованието и участието му в обществения живот. Чете с различна цел не особено трудни литературни и нелитературни текстове, разбира не особено сложни литературни и нелитературни текстове и критически тълкува немного сложни художествени или друг вид текстове.

Има основни знания за езика изобщо; различава книжовния български език от местния диалект и се стреми да учи, да запази и да тачи книжовния език. Има основни знания за звуковете, думите и изреченията в българския език и умее да приложи необходимите граматически правила в устната и писмената си реч. Има развит речник в съответствие със средното ниво на образованието си, умее да използва подходящи думи в определени обстоятелства.

Запознат е с авторите на произведенията, включени в задължителната учебна програма, с тяхното място в творческия им опус, както и в литературноисторически контекст. Може да посочи основните книжовноисторически и поетически осбености на стиловете през различните епохи, както и литературните направления с техните изтъкнати произведения в развитието на българската и световна литература, може да ги свързва с писателските произведения, вклчени в задължителната литература на учебната програма. Открива и аргументира с примери основните поетически, езикови, естетически и структурни особености на литературните произведения от задължителната учебна програма. Създава си читателски навици и придобива знания, като по този начин осъзнава значението на четенето за собствено си духовно развитие.

**Средно ниво**

Говори пред аудитория на теми от областта на езика, литературата и културата; съставя по-сложни устни или писмени текстове, точно представя определени идеи; чете с определена цел по-трудни литературни и нелитературни текстове и има вече създаден читателски вкус, присъщ на образования човек; разбира и критически обмисля по-сложни литературни и нелитературни текстове.

Има широки знания за езика изобщо и основни знания за езиците в света. Запознат е с най-основните особености на някои български диалекти и както и с мястото на българския книжовния език, разглеждан в обществен, исторически и културен контекст. Има широки знания за звуковете, думите и изреченията в българския език и умее да ги прилага в устната и писмената си реч. Има сравнително богат речник и схваща езика като комплекс от възможности, които му помагат да се изразява точно.

Анализира ключовите фактори от структурата на литературния текст, както и неговите тематични, идейни, поетични, стилови, езикови, композиционни и жанрови особености. Запознат е със смисъла на литературните термини и ги използва правилно при анализ на предвидени в програмата литературните произведения. Самостоятелно открива и анализира проблемите в литературното произведение и умее да аргументира становищата си въз основа на дадения текст. Използва препоръчаната, както и друг вид допълнителна литература, при анализ на литературни произведения, предвидени в програмата.

**Напреднало ниво**

Дискутира за сложните теми от езика, литературата и културата, които са включени в

учебния материал; има развити говорни способности; пише текст на теми, свързани с езика и с литературата; задълбочено и критически обмисля по-сложни литературни и нелитературни текстове, при което включва и особеностите на авторовия стил; осъзнава себе си като читател. Има знания за езика изобщо, както и за граматиката на българския език. Има основни знания за речниците.

Критически чете, анализира и дава собствената си оценка за по-сложни литературни произведения от задължителната учебна програма, както и за такива, препоръчани от преподавателя. Използва повече методи, гледни точки и сравнения при анализа на литературния текст. Представя аргументирано своето мнение за литературното произведение въз основа на даден текст, както и на други текстове, анализирайки и сравнявайки техните поетични, естетични, структурни и езикови особености, включително и по-сложни елементи на стила.

Разширява читателските си знания и прилага стратегии на четене, които са в съответствие с вида на литературното произведение и с читателските цели (преживяване, изследване, творчество).

**Специфична предметна компетенция: ЕЗИК**

**Основно ниво**

Има основни знания за езика изобщо и за неговите функции; отнася се с уважение към своя език и към другите езици. Има основна информация за някои български диалекти, както и за диалектната основа на книжовния език; има основни знания за развитието на книжовния български език, за неговото писмо и правопис. Има основни знания за звуковете в българския език; познава частите на речта, прилага езиковата норма при словообразуването и формообразуването; правилно съставя изречение и умее да анализира изречения, образувани по дадени основни модели. Има основни знания за значението на думите; знае кои са най-важните речници на българския език и умее да ги използва. Умее да изнася собствени становища, говорейки ясно и точно, спазвайки книжовноезиковата норма и правилата за учтивост; има култура на слушане на чуждо изложение. Овладял е правилното писане на прости форми и основни жанрове (писмо, биография, молба, жалба, искане, презентация и др.), използвайки компетентно българската азбука и прилагайки основните правила на езиковата норма. В края на обучението си изготвя дипломна работа, като спазва правилата за написването ѝ.

**Средно ниво**

Има широки знания за езика изобщо, както и и основни знания за езиците в света, за техните общи особености и видове. Запознат е с основните особености на някои български диалекти. Има широки знания за звуковете в българския език; знае правилата за употребата на българското ударение, различава мястото му в книжовните и диалекните думи; има вече по-широки знания за частите на речта, техните форми и начини на образуване; различава видовете изречения и анализира изречения, образувани според различни модели. Има богат речник и умее да използва подходяща дума при определен повод; стреми се да обогатява собствения си речник. Чете изразително и си изгражда собствено произношение. Съставя по-сложни текстове на различни теми, като спазва езиковата норма. Използва специализирана литература и умее да напише правилно съобщение и доклад.

**Напреднало ниво**

Има подробни знания за езика изобщо и за граматиката и прозодията на българския език (ударение, части на речта, глаголни форми, структурата на изреченията); спазва правилата за членуване на думите. Говори на определени теми като опитен говорител; внимателно слуша и оценява устната и невербалната реакция на своя събеседник и приспособява своето изложение към нея. Умее да напише правилно есе, специализиран текст и статия във вестник, прилагайки книжовноезиковата норма.

**Специфична предметна компетенция: ЛИТЕРАТУРА**

**Основно ниво**

Редовно чете литературните произведения от задължителната учебна програма, запознат е с видни представители и произведения от световната и българската литератури. Умее да опише кратко чувствата си и възприемането на литературното или друг вид художествено произведение. Открива и посочва основните поетически, естетически и структурни особености на литературен или друг вид текст, подходящ за обработка на материала от езика и литературата. Различава литературния текст от останалите видове текстове: знае каква е тяхната цел, отделя главните поуки в текста; следи развитието на определени поуки в текста; посочва примери от текста и цитира определени части, за да го анализира или за да подкрепи собствената си аргументация; прави резюме и парафразира части от текста и целия текст. Анализира основното значение на забелязаните проблеми. Свързва функционално основните литературни термини с примери от литературния текст. Разбира защо четенето е важно за формирането и усъвършенстване на личността, както и за обогатяването на лексикалния фонд. Развива своите читателски способности. Осъзнава значението на литературата за формиране на езиковия, литературния, културня и националния идентитет. Осъзнава какво значение има запазването на литературното наследство и книжовната култура.

**Средно ниво**

Анализира литературните произведения от задължителната учебна програма и има основни знания за литературноисторическия и поетичен контекст, който ги определя. Самостоятелно открива и анализира аспектите на значението стила, характерни за литературните произведения и умее да аргументира личното си отношение въз основа на основния текст. Разбира и описва функцията на езика в творческия процес. Прилага подходящи методи и съгласувани с научната методология и литература гледни точки при анализирането на литературно произведение. Запознат е с литературните, научните, естетичните и езикови факти и се съобразва с тях при анализа на определени произведения, стилове, епохи и литературни течения в развитието на българската и световната литератури. Придобива знания и читателски умения по изследователски и творчески път, които имат важна роля за изучаването на различни литературни произведения и жанрове, както и за развитието на литературния, езиковия, културния и националния идентитет. Има придобити читателски навици и читателски вкус, присъщ на всеки културен и образован човек. Прилага сложни стратегии на четене. Променя аналитичните начини, ако прецени, че не са добре обмислени. Оценява до каква степен определени структурни, езикови, стилови и семантични особености на текста оказват вилияние на неговото възприемане.

**Напреднало ниво**

Анализира поетичните, естетическите и структурните особености на литературния текст. Определя мястото на художествения текст в литературнотеоретичен и литературноисторически контекст. Прилага стратегии на анализ, които са в съответствие с текста, като използва подходяща терминология. Използва различни методи, становища и сравнения, за да допълни възприемането на литературното произведение и за да си създаде критическо отношение към него. Самостоятелно открива и тълкува проблемите в литературното произведение и аргументира своите становища въз основа на изходния текст и литературно-филологическия контекст. Свързва основния текст със самостоятелно избрана допълнителна литература. Избира самостотелно произведения за четене по определен критерий, дава предложения за четене, като ги мотивира. Познава и прилага начините/стратегиите на четене, които са в съответствие с вида на текста (литературен или нелитературен), както и с жанра на художествената творба. Осъзнава каква е ролята на четенето за индивидуалното развитие, както и за развитието на обществото. Има развито критическо съзнание за своите читателски способности.

*Общите образователни стандарти за изходните нива на знанията за предмета Български език и литература обхващат предвидените стандартни постижения в следните области: език, литератута и езикова култура. В рамките на всяка от посочените области се дава описание на изискванията, отнасящи се към трите нива.*

Следващите пасажи съдържат описания на знанията и уменията на ученика във всяка посочена област (**основно ниво**).

1. **Област ЕЗИК**

2БЕЛ.1.1.1.Има основни знания за езика като цялост (какво е език и какви са неговите функции); отнася се с уважение към своя език и останалите езици; разбира понятието *текст*; прави разлика между частите на текста (увод, същинска част, заключение); прави разлика между видовете текст (форми на дискурса); разбира понятията едноезичност и многоезичност (сръбски и български езикови стандарти, местен диалект).

2БЕЛ.1.1.2.Прави разлика между книжовната норма на българския език и местния диалект; има правилно отношение към своя диалект и българската книжовна норма; осъзнава необходимостта от изучаването и съхраняването на родния си език; използва по-важните наръчници по граматика; знае какво място заема българският език в рамките на индоевропейките и славянските езици.

2БЕЛ.1.1.3.Прави разлика между правилната и неправилната артикулация на звуковете в речта; запознат е с основната класификация на звуковете; има основни знания за сричката и ги прилага при разделянето на думата на срички; знае как се извършва пренасяне на думи на нов ред; прави разлика между характера на ударението в българския и сръбския език.

2БЕЛ.1.1.4.Има знания за класификацията на думите като части на речта; умее да приложи книжовната норма, регулираща формите на думите в по-често срещани случаи (включително и звуковите промени, настъпващи в отделни форми на думата); умее да отделя словообразователните елементи на отделни форми на думата - основа и окончание) в немного сложни примери; знае кои са словообразователните елементи на думата (представка, основа, наставка) в по-прости примери; знае кои са основните механизми на словообразуването; запознат е с основните правила на българското словообразуване, като и с фонетичните промени, настъпващи при образуването на отделните лексикални форми; умее да прилага съществуващите модели при образуването на нови думи.

2БЕЛ.1.1.5. Умее правилно да състави изречение; прави разлика между синтактичните единици в него; прави синтактичен анализ на по-прости изречения, съставени по основни модели и разширени с различни обстоятелствени поясненения.

2БЕЛ.1.1.6. Има изграден лексикален фонд, който е съгласуван с предвиденото среднообразователно ниво; прави разлика между книжовната и разговорната лексика и ги употребява в подходящи случаи; има основни знания за значенията на думите; запознат е основните лексикални отношения (синонимия, антонимия и едноезикова/междуезикова омонимия); знае какво означава метафората като езиков механизъм; не избягва употребата на чуждите думи в езика си, а ги използва според езиковите обстоятелства; запознат е с понятията *термин* и *фразеологизъм*; използва наръчниците по граматика на българския език.

**2.Област ЛИТЕРАТУРА**

2БЕЛ.1.2.1. Знае кои са авторите на произведенията, предвидени в учебната програма и може да определи мстото им в литературноисторически контекст.

2БЕЛ.1.2.2. Запознат е с основните литературни термини и ги свързва функционално с примери, взети от художествени [[1]](#footnote-1) и нехудожествени [[2]](#footnote-2) текстове, предвидени в програмата.

2БЕЛ.1.2.3.Прави разлика между субективна и обективна гледна точка на наблюдение. при анализ на художествени и нехудожествени текстове.

2БЕЛ.1.2.4. Открива и аргументира с примери основните поетически, езикови, естетически и структурни особености на литературните произведения, предвидени в учебната програма.

2БЕЛ.1.2.5. Открива основните осбености на литературния дискурс и прави разлика между него и останалите обществени дискурси.

2БЕЛ.1.2.6.Посочва кои са основните литературноисторически и поетически особености на стила през различните епохи и направления в развитието на българската и световната литератури, като ги свързва с произведенията, включени в задължителната учебна програма.

2БЕЛ.1.2.7. Анализира основните проблеми в литературното произведение и ги аргументира с примери, взети от основния текст.

2БЕЛ.1.2.8. Използва препоръчаната допълнителна литература (литературна история, критика, литераурна теория) и я свързва с художествените текстове, предвидени в програмата.

2БЕЛ.1.2.9. Създава си читателски навици и продобива знания въз основа на прочетени произведения от българската и световната литератури; осъзнава значението на четенето за анализа на литературното произведение, както и за създаването на собствен езиков, литературен, културен и национален иденитет.

**3. Област ЕЗИКОВА КУЛТУРА**

2БЕЛ.1.3.1. Говори ясно, като спазва правилата на ортоепията в езика; сравнява ударението на местния си диалект с ударението в книжовния език и се старае да открие мястото му в думите; чете наглас ясно и правилно художествени и нехудожествени текстове; чете изразително и рецитира по-лесни художествени текстове; говори на немного сложни теми от областта на езика, литературата и културата (говори точно, без заекване или големи паузи, като предваритрелно обмисля изречението); използва езикови и извънезикови средства (подходящо поведение, мимика, жестикулация) в съответствие със ситуацията и събеседника си; говори, използвайки презентация; умее да изслушва събеседника си; може да слуша с внимание и разбиране немного сложни за възрастта си предавания, посветени на езика, литературата и културата.

2БЕЛ.1.3.2. Когато говори или пише на определена езикова, литературна или свободна тема, може да направи ясна структура на изложението си и подходяща връзка между неговите части; прави ясна разлика между същественото и несъщественото в него и не се отклонява от основната тема; може да състави немного сложен устен или писмен текст, като използва описанието и разказването; умее да опише кратко своите чувства и преживявания, свързани с литературната или друг вид художествена творба; преразказва сбито по-прост художествен текст и умее да отдели неговите по-важни или по-интересни части; прави резюме на кратък художествен или нехудожествен текст.

2БЕЛ.1.3.3. Умее да представи и да обоснове в кратки черти идеята и становището си при дискусия или когато изнася мнението си на теми от литературата, езика и културата; говори отмерено, използвайки аргументи, изслушва внимателно чуждото мнение и го има предвид при собствената си аргументация; умее да напише немного сложен аргументиран текст на тема, посветена на литературата, езика и културата.

2БЕЛ.1.3.4. Прилага основните правописни правила в често срещани примери; използва учебни издания на българския правопис; при писане умее да отдели частите на текста, да озаглавява или да определи подзаглавията; умее да цитира и парафразира; може да направи дипломната си работа, като спазва правилата за писане на специализиран текст (употребява бележки под линия, посочва използваната в текста литература); може да напише писмо – лично или служебно, биография (CV), молба или оплакване. Може да попълни различни бланки или образци.

2БЕЛ.1.3.5. Способен е и има навик да чете немного трудни текстове (литературни, специализирани и научнопопулярни от областта на езикознанието, литературознанието имедеиите) с различна цел (информиране, придобиване на нови знания, лично развитие, естетическо преживяване, забава); прилага предложените начини на четене.

2БЕЛ.1.3.6. Разбира литературен и друг вид немного сложен текст: открива целта му, като и експлицитната и имплицитната информация в него и главната му идея; следи развитието на определена идея в текста; сравнява предложената информация от два (или повече) текста.

2БЕЛ.1.3.7. Разглежда критически средно сложен литературен и друг вид текст: прави разлика между обективните факти и интерпретацията на автора; преценява (и обосновава) дали авторът на нехудожествения текст представя всички необходими информации и дали дава достатъчно убедителни доказателства за твърденията си; преценява субективен ли е или е обективен авторът на текста, като обосновава преценката си.

2БЕЛ.1.3.8. Открива структурата, различните елементи и особеностите на стила (експресивност, изразителност, метафоричност) в художествен и нехудожествен текст; открива конотативното значение на думите в даден контекст; разбира целта на това значение в художествен и нехудожествен текст; открива значението на непознатите думи въз основа на контекста и словообразователния им модел; осъзнава значението на четенето за обогатяването на лексикалния фонд.

Следващите пасажи съдържат описания на знанията и уменията на ученика във всяка посочена област (**средно ниво**).

1. **Област ЈЕЗИК**

2БЕЛ.2.1.1. Има по-широки знания за езика изобщо (кои са съществените особености на езика); открива основните единици и явления, характерни за различните езикови нива/подсистеми; има основни знания за фонетичния и морфологичния правопис, за пунктуацията, прави разлика между графема и звук. Прилага основните принципи при водене на диалог; разбира понятието *говорен акт*.

2БЕЛ.2.1.2. Запозат е с някои от особеностите на главните български диалекти; знае какво е мястото на съвременния български език в исторически, обществен и културен контекст.

2БЕЛ.2.1.3. Знае кои са артикулационните органи и кой е начинът, по който се образуват звуковете на човешката реч; знае кои са основните признаци, по които се разделят; разбира понятието *фонема*; знае кои са механизмите на звуковите промени (асимилация на съгласните по звучност, елизия на съгласните и епентеза на гласните звукове).

2БЕЛ.2.1.4. Знае кои са видовете думи; умее да определи формите на изменяемите части на речта; знае какво е значението на потянтието *морфема*; може да раздели думата на словообразователни морфеми в по-прости примери и да определи как се наричат; запознат е с основните начини на словообразуването; умее да прилага правилата му в по-рядко срещани случаи.

2БЕЛ.2.1.5. Използва успешно всички синтактични възможности на съвременния български език; анализира изречения, съставени по различни модели; знае какво е синтагма; запознат е с основните видове главни и подчинени изречения; разбира понятието *елипса*; има основни знания за употребата на глаголните форми.

2БЕЛ.2.1.6. Има богат и разнообразен лексикален фонд (използва международната лексика, умее да открие най-често използваните в нея префикси и суфикси). Употребява своя лексикален фонд в зависимост от обстоятелствата; разглежда езика като редица от възможности, които му помагат да изрази своя личен опит и се стреми да обогати собствения си речник; запознат е с понятията *хипероним*/*хипоним*, *пароним*; запознат е с понятието *метонимия* като лексикален механизъм.

1. **Област ЛИТЕРАТУРА**

2БЕЛ.2.2.1. Интерпретира литературен текст, имайки предвид неговите интегриращи фактори (възприемане на контекста, тематични пластове, композиция, герои, идея, аспекти на езика и на стила).

2БЕЛ.2.2.2. Запознат е с литературните термини, притежава литературнотеоретични знания, които прилага адекватно при анализа на литературните творби, предвидени в програмата.

2БЕЛ.2.2.3. Прави разлика между методите на субективните и обективни начини за интерпретиране на художествен или специализиран текст и ги прилага адекватно при вникване и анализ на този вид произведения.

2БЕЛ.2.2.4. Открива и обосновава поетическите, езиковите, естетичните и структурните особености на литераурни и научнопопулярни произведения, предвидени в допълнителната литераура; преценява дали художествените и научнопопулярни произведения (автобиография, биография, мемоари, дневник, писмо, пътепис...) са добре структуирани и кохерентни, дали идеите в тях са представени ясно и точно; открива кои стилове са използвани в художествените и научнопопулярните текстове; преценява до каква степен характерните особености на на текста помагат за разбирането и анализирането му.

2БЕЛ.2.2.5. Обосновава основните елементи на литературата като дискурс по отношение на останалите обществени дискурси (напр. присъствие/отсъствие на разказвача, основен фокус на разказването, мястото на историческото и фиктивното и т.н.).

2БЕЛ.2.2.6. Когато анализира художествени и научнопопулярни произведения от учебната програма, прилага знанията си за основните литературноисторически и поетически особености на характерните за съответната епоха стилове и направления в развитието на българската и на световната литератури.

2БЕЛ.2.2.7. Самостотелно открива и анализира проблемите в литераурното произведение и умее да аргументира своите становища въз основа на изходния текст.

2БЕЛ.2.2.8. Използва препоръчаната допълнителна литература (литературноисторическа, критическа, теоретична) при анализа на художествени и научнопопулярни произведения, предвидени в програмата.

2БЕЛ.2.2.9. Въз основа на произведения от българската и светованата литератури

развива читателски умения, способности и знания, които имат голямо значение за създаване на критическо отношение към различни художествени и литературнонаучни произведения, както и за съдаването на езиков, литературен, културен и национален идентитет; има създаден читателски вкус, който е присъщ на образования човек.

1. **Област ЕЗИКОВА КУЛТУРА**

2БЕЛ.2.3.1. Говори по специални поводи, пред по-голям брой слушатели на теми от областта на езика, литературата и културата, използва правилно книжовния език и подходяща терминология; участва в открити разговори с повече участници; прави преценка на слушателите си и оформя своето излагане според техните възможности; чувства необходимост да развива личната си говорна култура; слуша с внимание и разбиране по-трудно предаване от областта на езика, литературата и културата; прави преценка на аргументацията и обективността на говорещия.

2БЕЛ.2.3.2. Умее да състави по-сложен устен и писмен текст (от областта на езика, литературата или на свободна тема), като използва описания и разказване; изнася точно своите идеи и обосновава становището си в устна или писмена дискусия, като използва подходящи дигресии и избира интересни елементи и подходящи примери; открива поантата и я представя по подходящ начин; предава точно своите впечатлениая от литературна или друг вид творба; умее да преразказва сбито по-сложен литераурен текст, както и да направи резюме на по-сложен литаратурен или научнопопулярен текст на тема, която е непосредствено свързана с учебния материал; пише реферат; успешно спазва правописната норма в случаите, предвидени в програмата.

2БЕЛ.2.3.3.Има способността и навика да чете по-трудни текстове (литературни, специализирани и научнопопулярни) с ралична цел (информиране, учене, лично развитие, естетическо преживяване); има изграден собствен читателски вкус, присъщ на културния и образования човек; прилага по-сложни стратегии на четене, като избира онази от тях, която е съобразена с целта на четенето.

2БЕЛ.2.3.4. Разбира по-сложните литературни и нелитературни текстове; открива тяхната цел; открива експлицитните и имплицитните информации в текста; умее да отдели информациите според определен критерий; отделя главната идея и следи нейното развитие; сравнява информациите и идеите от два или повече текстове; анализира и обяснява присъстващите в литературната творба миотивиращи системи при характеризирането на образите и развитето на събитията (заради по-успешното разбиране на значението на литературното произведение); анализира текст, като се позовава на друг текст/текстове.

2БЕЛ.2.3.5. Разглежда критически по-сложен литературен или друг вид текст; отделя обективните факти от авторовата интерпретация; преценява неутрален ли е или е пристрастен авторът на текста, като обосновава прерценката си; прави разлика между експлицитните и имплицитните становища на автора.

2БЕЛ.2.3.6. Преценява дали даден по-сложен нехудожествен текст, подходящ за обработка на материала от езика и литературата, е добре структуиран и кохерентен, дали идеите в него са представени ясно и точно; открива похватите на стила в тези текстове; преценява до каква степен особеностите на текста способстват за неговото разбиране.

Следващите пасажи съдържат описания на знанията и уменията на ученика във всяка посочена област (**напреднало ниво**).

1. **Област ЕЗИК**

2БЕЛ.3.1.1.Разбира, че съществува тясна връзка между езика и мисленето; ясно му е понятието *категоризация*; знае какво е качество, квантитет, релевантност, начин; разбира понятието *актуализация на изречението* и знае как се постига; ясно му е понятието *текстуална кохезия*.

2БЕЛ.3.1.2. Разделя думата на срички и поставя правилно главното и второстепенното ударение в някои сложни думи.

2БЕЛ.3.1.3.Притежава подробни знания за морфологията в тесния смисъл на думата, както и за словообразуването в българския език (може да раздели думата на словообразователни морфеми в по-сложни случаи и да определи названията им).

2БЕЛ.3.1.4.Има подробни знания за глаголните форми и техните граматични характеристики; умее да направи синтактичен анализ на сложни изречения, съставени по определени модели.

2БЕЛ.3.1.5. Има основни знанияза видовете речници и начина използването им; запознат е с понятието *речникова статия*.

1. **Област ЛИТЕРАТУРА**

2БЕЛ.3.2.1. Умее да чете и да анализира самостоятелно научно-художествени и научнопопулярни произведения от задължителната учебна програма, както и допълнителни литературни и научно-художествени текстове; умело изпозва придобитите вече знания за творческия опус на автора и литературноисторическия контекст, когато извършва интерпретация на текста.

2БЕЛ.3.2.2. Разбира значението на литертурните термини и притежава теоретични знания, които прилага правилно, когато анализира художествени и научно-художествени текстове, предвидени в учебната програма, както и други текстове от различен жанр извън учебната програма.

2БЕЛ.3.2.3. Използва, прилага и комбинира подходящи методи, когато анализира литературен или литературноисторически текст.

2БЕЛ.3.2.4. Открива и анализира поетическите, езиковите и естетическите особености на литературен или литературноисторически текст в рамките на задължителната и допълнителната литература; прави преценка и сравнява стила в посочените текстове.

2БЕЛ.3.2.5. Разбира основните елементи на литературния дискурс (напр. сравнява присъствието/отсъствието на разказвача, фокуса на разказването, статута на историческото и фиктивното в текста и др.) по отношение на останалите обществени дискурси и употребява тези знания при анализа на литературното произведение.

2БЕЛ.3.2.6. Сравнява литературноисторическиете и поетическите особености на характерните за епохата стилове и направления в развитието на българската и световната литератури, когато анализира и дава личната си оценка за художествени или за научнолитературни текстове.

2БЕЛ.3.2.7. Самостоятелно открива и анализира проблемите и идеите в литературното произведение, като аргументира своите становища въз основа на основния текст и литературния контекст.

2БЕЛ.3.2.8. Използва препоръчана и самостоятелно избрана литература (литературна история, критика), когато анализира литературно произведение.

2БЕЛ.3.2.9. На базата на произведния от българската и световната литератури (задлъжителна и самостоятелно избрана) прилага читателски стратегии, които са съгласувани с вида на литературното произведение и целта на четенето (преживяване изследване, творчество); развива езиковата, литературната, културната и националната си идентичност.

1. **Област ЕЗИКОВА КУЛТУРА**

2БЕЛ.3.3.1. Участва в дискусии на сложни теми от областта на езика, литературата и културата; дискутира за смисъла и ценностите на художествените текстове, както и засмисъла и стонойстта на нехудожественитет екстове, като използва специализирана терминология.

2БЕЛ.3.3.2. Говори (по официални поводи и пред по-голяма аудитория) и пише на теми от областта на езика, литературата и културата; има развити ораторски умения; има предположения за различните становища на аудиторията и в съответствие с това изтъква проблемите в определени текстове; открива и анализир авербалната и невербалната реакции на събеседника или на аудиторията и приспособява към тях своята реч.

2БЕЛ.3.3.3. Умее да напише текст с добра композиция и логически редослед на тема от областта на литературата и езика.

2БЕЛ.3.3.4. Организира, класифицира, обобщава и обработва информациите в художествени и нехудожествени текстове въз основа на поставен критерий.

2БЕЛ.3.3.5. Разсъждава задълбочено във връзка с по-сложен текст: преценява до каква степен текстът предава информация на публиката, за която е предназначен, открива кои информации липсват в него; отделя доказателствения материал, въз основа на който авторът изнася своите становища и посочва средствата, с които ги изнася; открива грешките на автора в заключенията и др.

2БЕЛ.3.3.6. Преценява похватите на стила в художествен и нехудожествен текст; сравнява похватите на стила, използвани в два текста; прави преценка за това каква е тяхната роля за създаване на естетическите ценности в посочените текстове.

2БЕЛ.3.3.7. Осъзнава себе си като читател - развива читателската си авторефлеския (разбира значението на четенето за личното си развитие; осъзнава читателските си възможности).

1. Художествени са онези текстове, които вклйучват литературнохудожествени и и литературнонаучни текстове. [↑](#footnote-ref-1)
2. Нехудожествени са текстовете от областта на езикознанието и литературознанието, научнопопулярни текстове от тези области и, както и текстове от медиите и от други източници, подхоящи за обработката на материала от предмета Български език и литература. [↑](#footnote-ref-2)